Document ID: 32008R0179

KOMISIJAS REGULA (EK) Nr. 179/2008
(2008. gada 28. februāris),
ar ko atļauj pagarināt līgumu darbības ilgumu cūkgaļas privātai uzglabāšanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopējo organizāciju (1), un jo īpaši tās 4. panta 6. punktu un 5. panta 4. punktu,
tā kā:
(1)
Ar Komisijas Regulu (EK) Nr. 1267/2007 (2) paredz piešķirt atbalstu par cūkgaļas privātu uzglabāšanu saskaņā ar uzglabāšanas līgumiem, kuru darbības ilgums ir trīs, četri vai pieci mēneši.
(2)
Stāvoklis Kopienas cūkgaļas tirgū vēl neliecina par to, ka cūkas liemeņa cenas atkal celtos, tāpēc ir jāatļauj tikai vienreiz uz laikposmu līdz trim mēnešiem pagarināt to uzglabāšanas līgumu darbības ilgumu, kurus noslēdza saskaņā ar Regulu (EK) Nr. 1267/2007.
(3)
Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Pēc ieinteresētās personas pieprasījuma pašreizējos līgumos par privāto uzglabāšanu noteikto uzglabāšanas ilgumu pagarina vienu reizi. Pagarinājuma ilgums nedrīkst pārsniegt trīs mēnešus, un pagarinājums attiecas uz konkrētajā uzglabāšanas līgumā paredzēto kopējo daudzumu. Pagarināšanas pieprasījumu iesniedz attiecīgajai intervences aģentūrai ne vēlāk kā trīs darbdienas pirms uzglabāšanas līguma darbības beigām.
Līgumu pagarinot, atbalsta summu palielina saskaņā ar Regulas (EK) Nr. 1267/2007 1. panta 2. punkta noteikumiem.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 28. februārī

Labels: 3
17
6